میکائیل میرزا عبدالقادر اوغلو (میکائیل مشفق)، میلادی ۱۹۰۸-جی ایلین ژوئن آیینین بئشینده باکی شهرینده ضیالی بیر عائله‌ده آنادان اولموشدور. آتاسی میرزا عبدالقادر اسماعیل‌زاده، دؤورونون تانینمیش ضیالیلاریندان ایدی. اوْ معلملیک فعالیّتی ایله یاناشی، یارادیجیلیقلا مشغول اوْلموش، شعرلر یازمیشدیر. اوشاق ایکن والدینینی ایتیرن مشفق یاخینلاری حمایه‌سینده بؤیویور. آغیر و سئوینجسیز اوشاقلیق ایللری گئچیرن شاعیر حیاتینین اوْ ایللرینی خاطیرلایاراق یازمیش: